《赵太史招游浮邱山和韵尚书 其二》
明代·陈绍儒

珠浦人归亦鉴湖，玄亭犹傍赤城孤。云根共指维兰鹢，井干同城载玉壶。

沧海环潮寒吐纳，朱明佳气入虚无。仙灵皎皎多词赋，谁似文园蜀大夫。

作者简介：（1506—1581）明广东南海人，字师孔，号洛南。嘉靖十七年进士，授户部主事，官至南京工部尚书。工诗，音调谐美，有《大司空遗稿》。